На основу члана 76. став 1. Закона о култури („Службени гласник РС”, број 72/2009, 13/2016, 30/2016 – испр.,  6/2020, 47/2021, 78/2021 и 76/2023), Уредбе о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе („Службени гласник РС”, број 105/2016 и 112/2017), чланa 38. Статута Градске општине Севојно („Службени лист града Ужица“, број 13/19), Одлуке о буџету Градске општине Севојно за 2025. годину („Службени лист града Ужица“, број 58-3/24) и Годишњег плана јавних конкурса II број 23/25 од 24.01.2025. године, председник Градске општине Севојно, расписује

# ЈАВНИ КОНКУРС

# ради прикупљања предлога за финансирање или суфинансирање пројеката, програма и манифестација

# у култури на територији Градске општине Севојно

# у 2025. години

# I ЈАВНИ ИНТЕРЕС

Јавни конкурс се расписује ради прикупљања предлога за финансирање или суфинансирање пројеката, програма и манифестација у култури у 2025. години (у даљем тексту пројекти) за следеће области културне делатности:

1. књижевност (стваралаштво, преводилаштво)

2. музика (стваралаштво, продукција, интерпретација)

3. ликовне, примењене, визуелне уметности, дизајн и архитектура

4. позоришна уметност (стваралаштво, продукција, интерпретација)

5. уметничка игра **-** класичан балет, народна игра, савремена игра (стваралаштво, продукција, интерпретација)

6. филмска уметност и остало аудио-визуелно стваралаштво

7. манифестације везане за филмску уметност и остало аудио-визуелно стваралаштво

8. дигитално стваралаштво и мултимедији

9. остала извођења културних програма и културних садржаја (мјузикл, циркус, пантомима, улична уметност и сл.)

10. откривање, прикупљање, истраживање, документовање, проучавање, вредновање, заштита, очување, представљање, интерпретација, коришћење и управљање културним наслеђем

11. библиотечко-информационе делатности

12. научноистраживачке и едукативне делатности у култури

13. менаџмент у култури

**Приоритетне области**: музика (стваралаштво, продукција, интерпретација), позоришна уметност (стваралаштво, продукција, интерпретација), уметничка игра - класичан балет, народна игра, савремена игра (стваралаштво, продукција, интерпретација) и остала извођења културних програма и културних садржаја.

**Општи циљ конкурса**: Пружање финансијске подршке пројектима, програмима и манифестацијама у области културног и уметничког стваралаштва који доприносе остваривању општег интереса у области културе.

**Посебан циљ конкурса**:Подстицање и презентација културног стваралаштва на територији Градске општине Севојно и обезбеђивање услова за доступност културних садржаја и развоја публике.

# II ПРАВО УЧЕШЋА НА КОНКУРСУ

Право учешћа на Јавном конкурсу за финансирање или суфинансирање пројеката у култури за 2025. годину имају установе, уметничка и друга удружења регистрована за обављање делатности културе, појединци (уметници, сарадници, односно стручњаци у култури), као и други субјекти у култури, осим установа културе чији је оснивач Република Србија, аутономна покрајина или јединица локалне самоуправе, који се финансирају сходно члану 74. Закона о култури и не могу учествовати на конкурсима које расписују њихови оснивачи.

**Градска општина неће финансирати/суфинансирати**:

* појединце на конференцијама, путовањима, финансирање студија за сличне активности
* пројекте који доносе добит удружењима
* политичке и страначке организације, групе и секте и њихове активности
* активности које заговарају нетолерантност и насиље

**III УСЛОВИ КОНКУРСА**

1. Пројекат се реализује на територији Градске општине Севојно и активности морају бити од интереса за грађане Градске општине Севојно.
2. Подносилац пријаве може конкурисати са једним пројектом.
3. Подносилац пријаве мора бити регистрован најмање 6 месеци за обављање делатности из области за коју се расписује конкурс.
4. Подносилац пријаве у статутарним одредбама мора имати циљеве који се остварују у области у којој се пројекат реализује.
5. Подносилац пријаве је директно одговоран за припрему и извођење пројекта.
6. Да подносилац пријаве у 2025. години није аплицирао и добио средства за реализацију истог пројекта.

**Пројекат не може бити изабран за финансирање или суфинансирање ако је носилац пројекта**:

* 1. у поступку ликвидације, стечајном поступку или под привременом забраном обављања делатности;
	2. у последње две године правноснажном одлуком кажњен за прекршај или привредни преступ у вези са својом делатношћу;
	3. у поступку контроле наменског трошења средстава буџета Градске општине Севојно одобрених за финансирање или суфинансирање пројеката у претходне две године:
* дао нетачно или непотпуно обавештење о битним околностима везаним за одобрење и реализовање пројекта;
* својим пропустом није реализовао пројекат у целини;
* ненаменски употребио средства, у потпуности или делимично, или се није придржавао прописаних или уговорених мера које су утврђене ради реализације пројекта;
* није доставио у предвиђеном роковима извештаје и доказе о реализацији пројеката.

# IV ИЗНОС СРЕДСТАВА ПЛАНИРАН ЗА ФИНАНСИРАЊЕ ИЛИ СУФИНАНСИРАЊЕ ПРОЈЕКАТА

Средства за финансирање или суфинансирање пројеката у култури опредељена су Одлуком о буџету Градске општине Севојно за 2025. годину („Службени лист града Ужица“, број 58-3/24), у износу од 1.300.000 динара, буџетска позиција 43, економска класификација 481 - Дотације невладиним организацијама.

Једном удружењу може се одобрити максимално 350.000 динара по пројекту.

# V ТРАЈАЊЕ ПРОЈЕКТА

Средства се додељују за пројекте који ће се реализовати најкасније до 31.12.2025. године.

# VI КРИТЕРИЈУМИ ЗА ИЗБОР ПРОЈЕКАТА

Критеријуми на основу којих ће се оцењивати пројекти пријављени на јавни конкурс су:

1. Усклађеност пројекта са општим интересом у култури и циљевима културног развоја у складу са Стратегијом развоја културе града Ужица
2. Број и структура корисника пројекта, могућност развијања пројекта и његова одрживост
3. Квалитет и садржајна иновативност пројекта
4. Капацитети потребни за реализацију пројекта:
* стручни, односно уметнички
* неопходни ресурси
1. Буџет пројекта – разрађеност, усклађеност са планом активности пројекта, економичност
2. Суфинансирање пројекта из других извора **-** да ли је подносилац пријаве обезбедио или ће обезбедити део средстава за реализацију пројекта или се тражи финансирање целокупне реализације пројекта
3. Ниво укључености маргинализованих рањивих категорија грађана у реализацији пројекта и утицај пројекта на побољшање квалитета социјалне инклузије наведених група
4. Степен утицаја пројекта на квалитет културног живота заједнице
5. Циљеви пројекта **-** да ли су јасно дефинисани, мерљиви, доступни, релевантни и временски орочени
6. Континуитет обављања професионалне уметничке или друге делатности у области културе и јавна доступност резултата рада у претходном периоду.

Критеријми се примењују на појединачне области културне делатности уз поштовање специфичности тих области.

Сваки од критеријума бодује се вредношћу од 1 до 10 (критеријум остварен у највећој мери носи 10 бодова), на основу чега ће Комисија одредити број бодова за сваки пројекат појединачно.

# VII ОБАВЕЗНА КОНКУРСНА ДОКУМЕНТАЦИЈА

Пријава на јавни конкурс подноси се на пријавном обрасцу који је саставни део конкурсне документације, а који се заједно са Конкурсом, објављује на званичној интернет страници Градске општине Севојно www.sevojno.org.rs.

Под потпуном пријавом подразумева се достављање обавезне документације:

1. Копију акта о регистрацији код надлежног органа
2. Копију статута подносиоца пријаве
3. Најмање једну биографију учесника у пројекту
4. Пријавни образац
5. Образац предлога пројекта *(три примерка)*
6. Образац буџета пројекта *(три примерка)*
7. Образац наративног приказа буџета *(три примерка)*
8. Интерни акт о антикорупцијској политици
9. Изјава о прихватању обавезе потписника/корисника средстава Градске општине Севојно

#  VIII НАЧИН ПРИЈАВЉИВАЊА НА КОНКУРС

Оверен и одштампан Образац пријаве са обавезном конкурсном документацијом и пратећа документација достављају се у затвореној коверти са назнаком **„За Јавни конкурс ради прикупљања предлога за финансирање или суфинансирање пројеката у култури из буџета Градске општине Севојно у 2025. години** – **не отварати**” и истакнутим називом подносиоца програма, поштом или на писарницу Градске општине Севојно на назначену адресу.

Пријава се шаље поштом на адресу: Градска општина Севојно, Миливоја Марића 40, 31205 Севојно.

За додатне информације можете се обратити на број телефона 031/315 01 07 или путем електронске поште на адресу: gosevojno@uzice.rs.

**IX**    **РОК ЗА ПОДНОШЕЊЕ ПРИЈАВА**

Рок за подношење пријаве на Јавни конкурс је **тридесет дана од дана када је обавештење о расписивању јавног конкурса објављено у недељним новинама „Вести“**, **закључно са 17.03.2025. године**.

 **X РОКОВИ ЗА ДОНОШЕЊЕ И ОБЈАВЉИВАЊЕ ОДЛУКЕ, КАО И ЗАКЉУЧИВАЊЕ УГОВОРА**

1. Комисија образована од стране председника градске општине, на основу критеријума оцењује сваки пројекат појединачно и утврђује предлог Листе вредновања, рангирања као и предлог износа средстава пријављених пројеката, чија ће се реализација финансирати из буџета градске општине. Предлог се доставља председнику који доноси коначно решење о избору пројеката и о износу средстава за њихову реализацију.
2. Неблаговремене пријаве, као и пријаве које је поднео преглагач који не испуњава услове за учешће на конкурсу, не разматрају се.
3. Непотпуне пријаве, односно непотпуно или непрецизно представљени пројекти или остала конкурсна документација, не разматрају се.
4. Резултати конкурса објављују се на званичној интернет страници Градске општине Севојно најкасније 30 дана од дана завршетка подношења пријава.
5. Учесници конкурса дужни су да се одазову позиву на закључење уговора, у року од 7 дана од дана објављивања резултата конкурса на званичној интернет страници Градске општине Севојно. Уколико то не учине, сматраће се да су одустали од средстава која су им додељена.
6. Одобрени пројекат се мора реализовати, а додељена средства употребити, најкасније до краја текуће календарске године, а носилац пројекта је дужан да у року од 10 дана од завршетка пројекта, достави Извештај о реализованом пројекту на прописаним обрасцима са фотокопијама комплетне финансијске документације којом се доказује наменски утрошак додељених средстава.

Град Ужице Председница Градске општине Севојно Градска општина Севојно Мирјана Ђурић, с.р.

Председник

II број 53/25

14.02.2025. године Севојно